CELEX: 62011CN0142
Language: el
Date: 2011-03-23 00:00:00
Title: Υπόθεση C-142/11: Αίτηση για την έκδοση προδικαστικής αποφάσεως, την οποία υπέβαλε το Jász-Nagykun-Szolnok Megyei Bíróság (Δημοκρατία της Ουγγαρίας) στις 23 Μαρτίου 2011 — Péter Dávid κατά Nemzeti Adó- és Vámhivatal Észak-alföldi Regionális Adó Főigazgatósága

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/10
            
         Αίτηση για την έκδοση προδικαστικής αποφάσεως, την οποία υπέβαλε το Jász-Nagykun-Szolnok Megyei Bíróság (Δημοκρατία της Ουγγαρίας) στις 23 Μαρτίου 2011 — Péter Dávid κατά Nemzeti Adó- és Vámhivatal Észak-alföldi Regionális Adó Főigazgatósága
   (Υπόθεση C-142/11)
   2011/C 179/17
   Γλώσσα διαδικασίας: η ουγγρική
   
      Αιτούν δικαστήριο
   
   Jász-Nagykun-Szolnok Megyei Bíróság
   
      Διάδικοι στην υπόθεση της κύριας δίκης
   
   
      Προσφεύγων: Péter Dávid
   
      Καθής: Nemzeti Adó- és Vámhivatal Észak-alföldi Regionális Adó Főigazgatósága
   
      Προδικαστικά ερωτήματα
   
   
               1)
            
            
               Πρέπει να ερμηνευθεί το σύστημα σχετικά με την έκπτωση του φόρου προστιθέμενης αξίας της έκτης οδηγίας 77/388/ΕΟΚ (1) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 2001/115/ΕΚ (2) του Συμβουλίου, της 20ής Δεκεμβρίου 2001 (στο εξής: έκτη οδηγία), ή της οδηγίας 2006/112/ΕΚ (3) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, που ίσχυε το 2007, υπό την έννοια ότι η φορολογική αρχή –λαμβάνοντας ως βάση την αντικειμενική ευθύνη– μπορεί να περιορίσει ή να στερήσει από τον υποκείμενο στον φόρο το δικαίωμα εκπτώσεως το οποίο αυτός επιχειρεί να ασκήσει στην περίπτωση κατά την οποία ο εκδότης του τιμολογίου δεν μπορεί να αποδείξει τη νομιμότητα της χρησιμοποιήσεως υπεργολάβων σε επόμενο στάδιο της αλυσίδας υπεργολαβίας;
            
         
               2)
            
            
               Στην περίπτωση κατά την οποία η φορολογική αρχή δεν αμφισβητεί ότι πραγματοποιήθηκε η οικονομική συναλλαγή την οποία αποτυπώνει το τιμολόγιο καθώς και στην περίπτωση που το τιμολόγιο πληροί τις τυπικές προϋποθέσεις που απαιτεί ο νόμος, μπορεί η αρχή αυτή νομίμως να αρνηθεί την επιστροφή του ΦΠΑ εκ του λόγου ότι δεν είναι δυνατό να προσδιοριστεί η ταυτότητα των υπεργολάβων που χρησιμοποίησε ο εκδότης του τιμολογίου ή ότι δεν είναι νομότυπα τα τιμολόγια που εξέδωσαν οι υπεργολάβοι;
            
         
               3)
            
            
               Είναι υποχρεωμένη η φορολογική αρχή η οποία αρνείται το δικαίωμα της εκπτώσεως, υπό τις περιστάσεις που εκτίθενται στο δεύτερο ερώτημα, να αποδείξει στο πλαίσιο της διοικητικής διαδικασίας ότι ο υποκείμενος στον φόρο που ασκεί το δικαίωμα της εκπτώσεως γνώριζε ότι οι επιχειρήσεις που έπονταν αυτού στην αλυσίδα των υπεργολάβων ενεργούσαν κατά τρόπο παράνομο, ενδεχομένως με τον σκοπό να φοροδιαφύγουν, ή ακόμη ότι ο εν λόγω υποκείμενος στον φόρο ενεργούσε εν συμπαιγνία προς αυτές;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001 σ. 49)
   
      (2)  Οδηγία 2001/115/ΕΚ του Συμβουλίου, της 20ής Δεκεμβρίου 2001, για την τροποποίηση της οδηγίας 77/388/ΕΟΚ με στόχο την απλοποίηση, τον εκσυγχρονισμό και την εναρμόνιση των όρων που επιβάλλονται στην τιμολόγηση όσον αφορά το φόρο προστιθέμενης αξίας (ΕΕ 2002, L 15, σ. 24).
   
      (3)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).